钦定古今图书集成/明伦汇编/氏族典/第089卷 > 卢珖
## 钦定古今图书集成/明伦汇编/氏族典/第089卷 > 卢珖

按《尤溪县志》：“珖世闽人，因王氏乱国，徙寓尤溪。及南
唐取闽，以珖骁勇有略，拔为尤溪守将。继而李仁达
复据闽作难，侦知尤无备，袭之。珖闻贼至，发竖眦裂，
提戈跃马，御之东郭水亭，鏖战十馀合，邑人得奔逸
去。珖领兵不及敌之十一，奋而前，手剸数贼，贼斩伤
其面，犹忍创力斗乃死。”珖五子、四子，膂力殊，尤亦皆
以勇战遇害。季子幼弃草泽中，邻媪收育，访其母归
之。《南唐》下诏褒美，授季总管而复其家。